**Από το Τμήμα Πολιτικής Προστασίας  του Δήμου  Ξυλοκάστρου-Ευρωστίνης, ανακοινώνεται:**

Σύμφωνα με την αριθ. ΥΠΕΝ/ΔΑΟΚΑ/28909/848/15-03-2024 ερμηνευτική εγκύκλιο για τα οικόπεδα ή γήπεδα τα οποία βρίσκονται **ΕΚΤΟΣ ΟΡΙΩΝ ΟΙΚΙΣΜΩΝ**, στα οποία έχουν ανεγερθεί κτίρια και βρίσκονται:

* μέσα σε δάση, δασικές και χορτολιβαδικές εκτάσεις,
* εντός ακτίνας τριακοσίων (300) μέτρων από τα όρια των εκτάσεων της παραπάνω περίπτωσης,
* μέσα σε περιαστικό πράσινο και σε κηρυγμένες δασωτέες ή αναδασωτέες εκτάσεις,
* εντός ακτίνας τριακοσίων (300) μέτρων από τα όρια των εκτάσεων της παραπάνω περίπτωσης,
* μέσα σε πάρκα και άλση πόλεων και οικιστικών περιοχών

είναι υποχρεωτική η σύνταξη Εντύπου Αξιολόγησης Επικινδυνότητας και Τεχνικής Έκθεσης αρμόδιου τεχνικού επιστήμονα μέχρι την 31η/03/2024.

Σε συνέχεια της Τεχνικής Έκθεσης, οι ιδιοκτήτες των ακινήτων υποχρεούνται εντός ενός (1) μηνός από την παραπάνω ημερομηνία και, σε κάθε περίπτωση, μέχρι τις **30/4/2024** να υποβάλουν τη **Δήλωση Εφαρμογής των μέτρων πυρασφαλείας** που αφορούν στα μέτρα **ΠΡΟΛΗΠΤΙΚΗΣ** πυροπροστασίας του κανονισμού και εφαρμόζονται υποχρεωτικά σε όλα τα ακίνητα των παραπάνω περιπτώσεων για την επικείμενη αντιπυρική περίοδο έτους 2024**.**

Αδόμητα ακίνητα, καλλιεργούμενες εκτάσεις και βοσκοτόπια, τα οποία διέπονται από την 9η Πυροσβεστική Διάταξη (ΦΕΚ 1923/Β’/2021), εξαιρούνται του πεδίου εφαρμογής του εν λόγω Κανονισμού.

Μέχρι τη λειτουργία της ειδικής ηλεκτρονικής πλατφόρμας στην οποία θα καταχωρίζονται το Έντυπο Αξιολόγησης της επικινδυνότητας, η Έκθεση του αρμόδιου τεχνικού επιστήμονα και η Δήλωση Εφαρμογής των μέτρων πυρασφαλείας του ιδιοκτήτη, **τα ανωτέρω στοιχεία υποβάλλονται εις διπλούν σε έντυπη μορφή στο Δήμο Ξυλοκάστρου-Ευρωστίνης**.

Εγκύκλιος: **Εφαρμογή του Κανονισμού Πυροπροστασίας Ακινήτων εντός και πλησίον δασικών εκτάσεων**

Κοινή Υπουργική Απόφαση**: Κανονισμός Πυροπροστασίας Ακινήτων εντός ή**

**πλησίον δασικών εκτάσεων.**